A legoptimálisabb az, ha rendelkezel a napelemes rendszer kiépítéséhez szükséges összeggel, így saját pénzből ki tudod fizetni. Ugyanakkor hitelfelvételre is több lehetőség van, ha nincs meg a szükséges összeg:
felújítási, korszerűsítési célú lakáshitel
szabad felhasználású jelzáloghitel
személyi kölcsön
Babaváró hitel (ha jogosultak vagytok rá a házastársaddal)
Az állami támogatások közül a CSOK nem használható felújítási célra, kivéve, ha a jogszabály által meghatározott preferált kistelepülésen van az ingatlanod, és igénybe tudod venni a falusi CSOK-ot. A falusi CSOK ugyanis felhasználható a már meglévő otthonod korszerűsítésére is.
A napelemek telepítését az állam pályázatok formájában is támogatja, így érdemes figyelni a pályázati lehetőségeket is.